CELEX: 32017R0628
Language: bg
Date: 2017-04-03 00:00:00
Title: Регламент за изпълнение (ЕС) 2017/628 на Съвета от 3 април 2017 година за прилагане на член 15, параграф 3 от Регламент (ЕС) № 1352/2014 относно ограничителни мерки с оглед на положението в Йемен

4.4.2017   
            
            
               BG
            
            
               Официален вестник на Европейския съюз
            
            
               L 90/1
            
         РЕГЛАМЕНТ ЗА ИЗПЪЛНЕНИЕ (ЕС) 2017/628 НА СЪВЕТА
   от 3 април 2017 година
   за прилагане на член 15, параграф 3 от Регламент (ЕС) № 1352/2014 относно ограничителни мерки с оглед на положението в Йемен
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 1352/2014 на Съвета от 18 декември 2014 г. относно ограничителни мерки с оглед на положението в Йемен (1), и по-специално член 15, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 18 декември 2014 г. Съветът прие Регламент (ЕС) № 1352/2014.
            
         
               (2)
            
            
               Комитетът към Съвета за сигурност на Организацията на обединените нации, създаден съгласно Резолюция 2140 (2014) на Съвета за сигурност на Организацията на обединените нации, актуализира информацията относно четири лица, спрямо които се прилагат ограничителни мерки.
            
         
               (3)
            
            
               Поради това приложение I към Регламент (ЕС) № 1352/2014 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 1352/2014 се изменя съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 3 април 2017 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 365, 19.12.2014 г., стр. 60.
   
      ПРИЛОЖЕНИЕ
      В приложение I към Регламент (ЕС) № 1352/2014 вписванията за лицата, изброени по-долу, се заменят със следнитe вписвания:
      
                  1.
               
               
                  
                     Abdullah Yahya Al Hakim (наричан още: а) Abu Ali al Hakim; б) Abu-Ali al-Hakim; в) Abdallah al-Hakim; г) Abu Ali Alhakim; д) Abdallah al-Mu'ayyad).
                  Изписване на оригиналния език: 
                  
                     Длъжност: заместник-командир на група на движението „Хути“. Адрес: Dahyan, провинция Саада, Йемен. Дата на раждане: а) около 1985 г.; б) между 1984 и 1986 г. Място на раждане: а) Dahyan, Йемен; б) провинция Саада, Йемен. Гражданство: Йемен. Друга информация: Пол: мъжки. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5837273. Дата на посочване от ООН: 7.11.2014 г. (изменение на 20.11.2014 г.).
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Abdullah Yahya al Hakim е посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014) на Съвета за сигурност на ООН, като лице, отговарящо на критериите, определени в параграфи 17 и 18 от резолюцията.
                  Abdullah Yahya al Hakim участва в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, и действия, възпрепятстващи политическия процес в Йемен.
                  Има сведения, че през юни 2014 г. Abdullah Yahya al Hakim е провел среща с цел организиране на заговор за преврат срещу президента на Йемен Abdrabuh Mansour Hadi. Al Hakim се е срещнал с военни командири и командири на силите за сигурност, както и с племенни вождове; водещи политически фигури, подкрепящи бившия президент на Йемен Ali Abdullah Saleh, също са присъствали на срещата с цел координация на военните действия за превземането на столицата на Йемен Сана.
                  На 29 август 2014 г. в публично изявление председателят на Съвета за сигурност на Организацията на обединените нации заяви, че Съветът за сигурност осъжда действията на силите, командвани от Abdullah Yahya al Hakim, които са завзели Амран, Йемен, включително щаб на бригада на йеменската армия на 8 юли 2014 г. През юли 2014 г. Al Hakim ръководи насилственото превземане на провинция Амран и е военният командир, отговарящ за вземането на решения във връзка с продължаващите конфликти в провинция Амран и Хамдан, Йемен.
                  От началото на септември 2014 г. Abdullah Yahya al Hakim остава в Сана, за да наблюдава бойните действия, в случай че започне битка. Неговата роля е да организира военни действия с цел сваляне на правителството на Йемен и освен това отговаря за охраната и контрола на всички пътища към и от Сана.
               
            
                  2.
               
               
                  
                     Abd Al-Khaliq Al-Houthi (наричан още: а) Abd-al-Khaliq al-Huthi; б) Abd-al-Khaliq Badr-al-Din al Huthi; в) 'Abd al-Khaliq Badr al-Din al-Huthi; г) Abd al-Khaliq al-Huthi; д) Abu-Yunus).
                  Изписване на оригиналния език: 
                  
                     Длъжност: военен командир от движението „Хути“. Дата на раждане: 1984 г. Гражданство: Йемен. Друга информация: Пол: мъжки. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5837297. Дата на посочване от ООН:7.11.2014 г. (изменение на 20.11.2014 г., 26.8.2016 г.).
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Abd al-Khaliq al-Houthi е посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014) на Съвета за сигурност на ООН като лице, отговарящо на критериите, определени в параграфи 17 и 18 от резолюцията.
                  Abd al-Khaliq al-Houthi участва в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, както и действия, възпрепятстващи политическия процес в Йемен.
                  В края на октомври 2013 г. Abd al-Khaliq al-Houthi ръководи група бойци в йеменски военни униформи, осъществила нападение в Dimaj, Йемен. В последвалата битка загиват много хора.
                  Предполага се, че в края на септември 2014 г. неизвестен брой неидентифицирани бойци са подготвяли нападение над дипломатически обекти в Сана, Йемен, под командването на Abd al-Khaliq al-Houthi. На 30 август 2014 г. al-Houthi координира пренасянето на оръжия от Амран до лагер на протестиращи в Сана.
               
            
                  3.
               
               
                  
                     Ali Abdullah Saleh (наричан още: Ali Abdallah Salih).
                  Изписване на оригиналния език: 
                  
                     Длъжност: а) председател на Партията на Генералния народен конгрес в Йемен; б) бивш президент на Република Йемен. Дата на раждане: a)21.3.1945 г.; б)21.3.1946 г.; в)21.3.1942 г.; г)21.3.1947 г.Място на раждане: а) Bayt al-Ahmar, провинция Сана, Йемен; б) Сана, Йемен; в) Сана, Sanhan, Al-Rib' al-Sharqi. Гражданство: Йемен. Паспорт №: 00016161 (Йемен). Национален идентификационен номер: 01010744444. Друга информация: Пол: мъжки. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5837306. Дата на посочване от ООН: 7.11.2014 г. (изменение на 20.11.2014 г.).
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Ali Abdullah Saleh е посочен с цел налагане на санкции на 7 ноември 2014 г. съгласно параграфи 11 и 15 от Резолюция 2140 (2014), като лице, отговарящо на критериите, определени в параграфи 17 и 18 от резолюцията.
                  Ali Abdullah Saleh участва в действия, застрашаващи мира, сигурността или стабилността на Йемен, като действия, възпрепятстващи изпълнението на споразумението от 23 ноември 2011 г. между правителството на Йемен и опозиционните групировки, което предвижда мирно предаване на властта в Йемен, както и действия, възпрепятстващи политическия процес в Йемен.
                  Съгласно споразумението от 23 ноември 2011 г., подкрепено от Съвета за сътрудничество в Персийския залив, Аli Abdullah Saleh се оттегля от властта, след като е президент на Йемен повече от 30 години.
                  Има сведения, че от есента на 2012 г. Аli Abdullah Saleh става един от основните поддръжници на действията на насилие на движението „Хути“ в Северен Йемен.
                  Сблъсъците в южната част на Йемен през февруари 2013 г. са резултат от общите усилия на Saleh, АКАП и на южния сепаратист Ali Salim al-Вayd да предизвикат размирици преди Конференцията за национален диалог в Йемен на 18 март 2013 г. В последно време, от септември 2014 г., Saleh дестабилизира Йемен чрез използване на други лица за отслабване на централната власт и създаване на достатъчна степен на нестабилност с цел извършване на преврат. Според доклада на експертната група на Организацията на обединените нации за Йемен от септември 2014 г., партньори твърдят, че Saleh подкрепя действията на насилие на някои йеменски граждани чрез предоставяне на финансови средства и политическа подкрепа, както и чрез подпомагане на членовете на Генералния народен конгрес да продължават участието си в дестабилизирането на Йемен с различни средства.
               
            
                  5.
               
               
                  
                     Ahmed Ali Abdullah Saleh (наричан още: Ahmed Ali Abdullah Al-Ahmar)
                  
                     Длъжности и звания: Бивш посланик, бивш бригаден генерал. Дата на раждане:25.7.1972 г.Гражданство: Йемен. Паспорт №: a) йеменски паспорт № 17979, издаден на името на Ahmed Ali Abdullah Saleh (посочен в дипломатическа карта за самоличност № 31/2013/20/003140 по-долу) б) йеменски паспорт № 02117777, издаден на 8.11.2005 г. на името на Ahmed Ali Abdullah аl-Ahmar в) йеменски паспорт № 06070777, издаден на 3.12.2014 г. на името на Ahmed Ali Abdullah аl-Ahmar. Адрес: Обединени арабски емирства. Друга информация: Играе възлова роля за подпомагане на военната експанзия на хутите. Участва в действия, застрашаващи мира, сигурността или стабилността на Йемен. Ahmed Saleh е син на бившия президент на Република Йемен Ali Abdullah Saleh (YEi.003). Ahmed Ali Abdullah Saleh произхожда от район, известен като Bayt al-Ahmar, който се намира на около 20 километра югоизточно от столицата Сана. Дипломатическа карта за самоличност № 31/2013/20/003140, издадена на 7.7.2013 г. от Министерството на външните работи на Обединените арабски емирства на името на Ahmed Ali Abdullah Saleh; текущ статус: обезсилена. Препратка към специалното известие на Интерпол и Съвета за сигурност на ООН: https://www.interpol.int/en/notice/search/un/5895854. Дата на посочване от ООН:14.4.2015 г. (изменение на 16.9.2015 г.).
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  С действията си Ahmed Ali Saleh цели да отслаби властта на президента Hadi, да осуети опитите му за реформа на армията и да възпрепятства мирния преход на Йемен към демокрация. Saleh е играл възлова роля за подпомагане на военната експанзия на хутите. От средата на февруари 2013 г. насам Ahmed Ali Saleh раздава хиляди нови пушки на бригадите на Републиканската гвардия и на неизвестни племенни шейхове. Оръжията първоначално са набавени през 2010 г. и запазени, за да се купи верността на получаващите ги с цел политически ползи на по-късен етап.
                  Ahmed Ali Saleh наследява баща си — бившия президент на Република Йемен Ali Abdullah Saleh, оттеглил се от президентския пост в Йемен през 2011 г. — на поста командващ Йеменската републиканска гвардия. След малко повече от година Saleh е освободен от този пост от президента Hadi, но запазва значително влияние сред йеменските военни, дори след като е отстранен от командването. Ali Abdullah Saleh е посочен от ООН в Резолюция 2140 на Съвета за сигурност на ООН през ноември 2014 г.